**Home Assistant** er en programvare for hjemmeautomasjon med fri og åpen kildekode. Den er designet for å fungere som en hjemmesentral for et smarthus, og fokuserer på lokal kontroll, ivaretagelse av personvern og god kompabilitet med diverse utstyr for hjemmeautomasjon.

Home Assistant har funksjoner for de fleste oppgaver i et smarthus, for eksempel for styring av belysning, klimaanlegg og underholdningssystemer.

Operativsystem
--------------

*Hass.io* er operativsystemet til Home Assistant, og må installeres på en lokal enhet for at Home Assistant skal fungere. En slik lokal enhet kan for eksempel være en stasjonær PC, bærbar datamaskin eller en enkortsmaskin som for eksempel Raspberry Pi, og står som regel påslått hele døgnet. Sentralen kan nås enten via et brukergrensesnitt i en nettleser (lokalt eller over internett), via mobilapplikasjoner for Android og iOS, eller støttede virtuelle assistenter som Google Assistant eller Amazon Alexa via talekommandoer.

Støttet utstyr
--------------

I tillegg til å støtte mange åpne protokoller som Blåtann, MQTT, ZigBee og Z-Wave har Home Assistant også mange ferdiglagde moduler for å styre proprietært utstyr fra tredjepartsleverandører dersom de har et åpent programmeringsgrensesnitt. Et eksempel på dette er IKEA Trådfri. Mye av koden blir utviklet som et dugnadsprosjekt, og i 2020 hadde over 8000 unike brukere bidratt på GitHub.

Oppsett
-------

Rutiner og subrutiner kan settes opp med et grafisk brukergrensesnitt via instrumentpanelet kalt *Lovelace* (oppkalt etter Ada Lovelace). Det er også mulig å sette opp funksjoner med YAML-kode.

* Grafisk oppsett med instrumentpanelGrafisk oppsett med instrumentpanel
* Oppsett med YAMLOppsett med YAML

Historie
--------

September 2013 ble første versjon av prosjektet publisert på GitHub som en Python-applikasjon.

Juli 2017 ble operativsystemet Hass.io innført hvilket gjorde det enklere å bruke Home Assistant på Raspberry Pi, samt gjorde det enklere å installere oppdateringer, lage sikkerhetskopier og installere programvareutvidelser.

Desember 2017 ble det innført en valgfri abonnementstjeneste på $5 per måned for å løse utfordringer knyttet til sikker ekstern tilgang, samt for kobling til Amazon Alexa og Google Assistant. September 2018 ble selskapet **Nabu Casa, Inc.** dannet for å ta over denne abonnementstjenesten. All inntekten til Home Assistant kommer fra denne abonnementstjenesten, og brukes til å finansiere prosjektets infrastruktur og betaling til heltidsansatte som bidrar til prosjektet.

Sikkerhet
---------

Det at kildekoden er åpen medfører noen fordeler og ulemper. Det blir enklere å finne feil i koden som kan utnyttes, men fordelen er at feilene ofte raskt blir funnet og utbedret.

Med Home Assistant forblir dataene lagret lokalt i stedet for i skyen hvilket kan være gunstig for personvernet. Ekstern tilgang til systemet er lukket som standard. Brukerkontoer kan sikres med flerfaktor-autentisering for å hindre datainnbrudd selv om brukernavn og passord skulle være kjent av angriperen. Programvareutvidelser får en sikkerhetsscore basert på hvilke systemressurser de har tilgang til.

Se også
-------

* Liste over programvarer for hjemmeautomasjon
* openHAB, en annen programvare for hjemmeautomasjon med fri og åpen kildekode
* Effektiv energibruk
* Kameraovervåking
* Lysstyring
* Innbruddsalarm
* Smarthøyttaler
* Smartlås
* Tingenes internett

Referanser
----------

1. ↑  .
2. ↑  .
3. ↑  .
4. ↑   api.github.com, besøkt 18. september 2018[Hentet fra Wikidata]
5. ↑
6. ↑  «Home Assistant makes your smart devices work together the way you imagined».
7. ↑
8. ↑  «No Privacy Compromise Home Automation». Arkivert fra originalen 25. september 2020. Besøkt 18. juni 2020.
9. ↑  «Home Assistant lets you automate your smart home without giving up privacy».
10. ↑  «Secure home automation, without clouds or dedicated hubs».
11. ↑  Greenberg, Andy. «Now You Can Hide Your Smart Home on the Darknet» – via www.wired.com.
12. ↑  «Magical Smart Home Upgrade Lets Muggles Control Their Homes With a Wand Too» **(engelsk)**. Besøkt 18. juni 2020.
13. ↑
14. ↑
15. ↑  «Home Assistant: Getting Started With Lovelace». Besøkt 1. april 2021.
16. ↑

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata

* (en) Home Assistant – kategori av bilder, video eller lyd på Commons Rediger på Wikidata
* Home Assistant på Twitter Rediger på Wikidata

* Home Assistant på Facebook Rediger på Wikidata

* (en) Home Assistant på Mastodon Rediger på Wikidata

* (en) Home Assistant på GitHub Rediger på Wikidata